Q=0	C=0	SS=0	LS=0	PS=0	DC=0	LC=0	SD=0	BS=0	G0=4	G1=3	G2=2	DLID=kaa_Latn	BODY=Elimizde maqtany satyp alý baǵasy bekitildi\n2020 jylǵy 11 qazan 14:49\nNUR-SULTAN. QazAqparat - 1 jáne 2 surypty shıtti maqtanyń satyp alý baǵasy bir kelisine 130 teńgeden joǵary bolyp belgilendi, dep habarlaıdy QR AShM baspasóz qyzmeti.\nQazaqstandaǵy maqta salasy negizinen eksportqa baǵyttalǵandyqtan, ondaǵy baǵa saıasaty syrtqy naryqtaǵy ónimge suranys negizinde qalyptasady. Aǵymdaǵy jyly qazaqstandyq maqta naryǵynda sheteldik kompanııalardyń belsendiligine álemdegi kúrdeli epıdemıologııalyq jaǵdaı men Eýropadaǵy koronavırýstyń ekinshi tolqynynyń taralýy áser etti.\nSatyp alý baǵasyn anyqtaý máselesin retteý úshin QR Aýyl sharýashylyǵy birinshi vıtse-mınıstri A.Saparovtyń tóraǵalyǵymen Túrkistan oblysynyń Aýyl sharýashylyǵy basqarmasy men Qazaqstandyq maqta qaýymdastyǵy jáne maqta óńdeý zaýyttary basshylarynyń qatysýymen keńes ótti.\nKeńes qorytyndysy boıynsha aǵymdaǵy jyldyń 9 qazanynda Qazaqstandyq maqta qaýymdastyǵy maqta daıyndaýshylar jáne qaıta óńdeýshilerdiń jınalysyn ótkizdi. Onda ónimderdi satyp alý baǵasy - 1 jáne 2-shi surypty maqtanyń 1 kelisi úshin keminde 130 teńge bolyp bekitildi.\n#Aýyl sharýashylyǵy #Ekonomıka